સીએમ બંગલેથી પરત આવીને અધિકારીઓએ ઝડપથી ફાઈલોના નિકાલનું કામ કર્યું હતું અને ગ્લાનિસભર ચહેરે એવું કહેવાનો પ્રયાસ કર્યો હતો કે, ‘અધિકારી વર્ગ માટે તો શાસન ઉપર કોણ રહે છે, કોણ જાય છે કે કોણ આવે છે તેનાથી કશો ફેર પડતો નથી, એમના માટે તો બસ, આ ફાઈલો… શો મસ્ટ ગો ઓન… ‘ એમણે એવું પણ મંતવ્ય વ્યક્ત કર્યું હતું કે, ‘ઉત્તર ભારત કે દક્ષિણ ભારતના કોઈ રાજ્યમાં આવું રાજીનામું પડયું હોય તો રાજકીય ઊથલપાથલ સાથે અમલદાર વર્ગમાં પણ તેની મોટી અસર વર્તાય છે, જ્યારે ગુજરાત જેવા ‘પોલિસી ડ્રિવન’ રાજ્યમાં તો બ્યૂરોક્રસીને કોઈ ફરક પડતો નથી.